Γιώτης Φωτιάδης

Ο Γιώτης Φωτιάδης είναι τραγουδιστής, παίχτης σαξοφώνου, πρώην σπουδαστής του Εθνικού Ωδείου Αθηνών και τραγουδοποιός γνωστός μέσα από δικές του δημιουργίες αλλά επίσης και μέσα από διάφορες διασκευές και επανεκτελέσεις της ελληνικής και διεθνούς μουσικής σκηνής.

Ο Γιώτης Φωτιάδης έχει ασχοληθεί με την απόδοση πολλών ειδών τραγουδιού στην ελληνική και την αγγλική γλώσσα.

Πρώιμος βίος 
Γεννήθηκε στο Κρνοβ της Τσεχίας στις 9 Δεκεμβρίου του 1978 και ήρθε στην Ελλάδα μαζί με τους γονείς του και τον αδελφό του Κώστα το 1983. Η πρώτη εγκατάσταση ήταν στη Θεσσαλονίκη όπου και έζησε για ένα χρόνο και έπειτα εγκαταστάθηκε μόνιμα στην Αθήνα.

Μεγάλωσε στην Καλλιθέα με τους γονείς του και τον μικρότερο αδελφό του. 

Από την ηλικία των 5 είχε έφεση στη μουσική, όπου και έπαιξε τις πρώτες του μελωδίες με αρμόνιο.

Ο πατέρας του το 1984, οργάνωσε κι έφτιαξε την ακαδημία ποδοσφαίρου της Καλλιθέας και διετέλεσε αργότερα προπονητής στην ερασιτεχνική αλλά και στην αντρική ομάδα. Ο Γιώτης ασχολήθηκε με το ποδόσφαιρο από την ηλικία των 12 έως 17 ετών.

Στα 16 γράφτηκε σε μουσική σχολή, ξεκινώντας μπουζούκι και κιθάρα αφήνοντας πλέον το αρμόνιο.

Το 1990 συμμετέχει σε μια μουσική παράσταση που διοργάνωσε τότε η σχολή και τραγούδησε με κιθάρα τραγούδια του Elvis Presley των Beatles και άλλων ξένων καλλιτεχνών για 600 περίπου θεατές του δημοτικού θεάτρου της Καλλιθέας. Εκείνη τη χρονιά ξεκινάει θεωρητικές σπουδές στο εθνικό Ωδείο Αθηνών, τις οποίες διακόπτει 2 χρόνια μετά λόγω της στρατιωτικής του θητείας. 

Ο Γιώτης έγραψε  το πρώτο του τραγούδι μέσα στο στρατό και ο τίτλος αυτού ΄΄Μια νύχτα΄΄.

Καριέρα

1995-1999: Πρώτο τραγούδι & Πρώτες συνεργασίες 

Ξεκίνησε την τραγουδιστική του πορεία σε ηλικία 18 ετών, στη μουσική σκηνή ”Ακρώριον” στον Προφήτη Ηλία του Πειραιά το 1995. Εκείνη τη χρονιά συνεχίζει τις σπουδές του στο εθνικό Ωδείο Αθηνών, τις οποίες όμως δεν ολοκληρώνει. 

Ένα χρόνο μετά, το 1996, ολοκληρώνει το πρώτο του LP με τίτλο ”Μια νύχτα” από το ομότιτλο και πρώτο τραγούδι του, σε μουσική και στίχους του ίδιου, το οποίο κυκλοφόρησε αρκετά χρόνια μετά από την My Records. Στο LP αυτό, έκανε την πρώτη διασκευή στην διεθνή επιτυχία ”La solitudine” με την Laura Pausini με τίτλο ”Χαμένα όνειρα” και την πρώτη του επανεκτέλεση στο τραγούδι ”Heaven” του Bryan Adams.

To 1998 κυκλοφόρησε το πρώτο του EP με τρία τραγούδια με τίτλο ”Κολώνια”, σε μουσική δική του και του Βαγγέλη Παπαδόπουλου και στίχους του Βαγγέλη Παπαδόπουλου από την Spot music, καθώς και το πρώτο ομώνυμο βίντεο κλιπ.

Ακολούθησαν συνεργασίες με καταξιωμένους καλλιτέχνες και εμφανίσεις σε διάφορες μουσικές σκηνές, στην Ανδριανού στην Πλάκα(1996), στο πρώην ”Άνω Κάτω” στην Αχαρνών με τον Γιάννη Βασιλείου (1998), συναυλία στο Ζάππειο με τον Πάνο Κιάμο και την Αθηνά Χαϊκάλη (1999), στην ”Πιρόγα” στην λεωφ. Αλεξάνδρας(2000) όπου μέσα από την γνωριμία του με τον γνωστό μουσικοσυνθέτη Κωστή Γρηγορίου συμμετείχε σε εξτρά εμφανίσεις σε ανοιχτό χώρο στη Πρέβεζα με την αξέχαστη Πόλυ Πάνου και τον ανυπέρβλητο Σπύρο Ζαγοραίο(2000).

2000-2020: Εξέλιξη 

Ξεκίνησε να μαθαίνει δημοτικό κλαρίνο με τον κλαρινετίστα Μάκη Βασιλειάδη το 2003 για 4 χρόνια αλλά τελικά συνέχισε με το άλτο σαξόφωνο όπου και παίζει από το 2007.

Το 2006 ξαναμπαίνει στο στούντιο και ετοιμάζει το 2ο LP του με τίτλο ”Είσαι ένας φάρος φωτεινός”, από το ομότιτλο τραγούδι του LP, μέσα από το οποίο εξυμνείται η Ελλάδα. Το LP περιέχει διάφορα είδη τραγουδιού όπως ζεϊμπέκικα-τσιφτετέλια-μπαλάντες-χορευτικά.

Το LP κυκλοφορεί το 2010 από την My Records μαζί με το ομώνυμο video clip το οποίο παρουσιάζει για πρώτη φορά στη Μαρία Μπεκατώρου στην εκπομπή ”Χωρίς ταμπού” το 2011. Μετά το LP αυτό κυκλοφορεί το LP ”Μια νύχτα” που είχε ολοκληρώσει από το 1996 με τα πρώτα του τραγούδια που. Επανακυκλοφορεί το EP ”Κολώνια” και κυκλοφορεί και το LP ”11 Christmas songs με τον Γιώτη Φωτιάδη” με 11 κλασικά χριστουγεννιάτικα τραγούδια ελληνικά και αγγλικά.

Μετά την κυκλοφορία των τελευταίων του CD, ο Γιώτης τραγουδάει με διάφορες μπάντες σε μαγαζιά στο Ψυρρή και το 2011 η δισκογραφική του εταιρεία κλείνει οριστικά και ο Γιώτης μετακομίζει στη δισκογραφική εταιρία FM RECORDS.

Το 2015 κυκλοφορεί το LP ”Κάνω εγώ την αρχή” σε ύφος ποπ-ροκ με 2 διασκευές στα τραγούδια ”Touch me” και ”Billie Jean” των Samantha Fox και Michael Jackson αντίστοιχα. Επίσης κάνει επανεκτέλεση στο τραγούδι ”Show must go on” του Freddie Mercury.

Ο Γιώτης το καλοκαίρι του 2017 και τη σαιζόν 2019-2020 (έως τον Μάρτιο λόγω του lockdown), εμφανιζόταν στη μουσική σκηνή ”Κίτρινα γάντια” του Κωστή Γρηγορίου στο Γαλάτσι. 

Το Γενάρη του 2020 κυκλοφόρησε και διανέμεται από τη GENERAL MUSIC το 6ο CD του Γιώτη με τίτλο ”Νύχτα τρόμου 1” με κεντρικά κομμάτια τα: ”Μετά το τηλεφώνημά σου”, ”Χάρισμα Θεού έχει”, ”Νύχτα τρόμου”, ”Αγάπη καλοκαιρινή” κ.α.

Τέλη του 2020 κυκλοφορεί από την Voca Records σε το νέο τραγούδι του Γιώτη σε συνεργασία με την Εύη Ροζάκη "I'm coming back to you", το οποίο όπως δήλωσε ο ίδιος σε συνέντευξη του, είναι το 1ο του κομμάτι με αγγλικό στοίχο.

Το καλοκαίρι του 2021 κυκλοφορεί από την NEXT RECORDS και τον κ. Γιώργο Σπανό το video clip του "I'm coming back to you" με την Εύη Ροζάκη.

Δισκογραφία

Εξωτερικοί σύνδεσμοι 

 Επίσημη σελίδα στο Facebook
 Επίσημος λογαριασμός στο Twitter
 Επίσημος λογαριασμός στο Instagram
 Επίσημη σελίδα στο YouTube

Παραπομπές